CELEX: 32007R1267
Language: fi
Date: 2007-10-26 00:00:00
Title: Komission asetus (EY) N:o 1267/2007, annettu 26 päivänä lokakuuta 2007 , yksityisen varastoinnin tuen myöntämisen erityisistä edellytyksistä sianliha-alalla

27.10.2007   
            
            
               FI
            
            
               Euroopan unionin virallinen lehti
            
            
               L 283/53
            
         
      KOMISSION ASETUS (EY) N:o 1267/2007,
   annettu 26 päivänä lokakuuta 2007,
   yksityisen varastoinnin tuen myöntämisen erityisistä edellytyksistä sianliha-alalla
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1) ja erityisesti sen 4 artiklan 6 kohdan ja 5 artiklan 4 kohdan,
   sekä katsoo seuraavaa:
   
               (1)
            
            
               Sianliha-alalla voidaan päättää interventiotoimenpiteistä, jos teurastetun sian keskihinta yhteisön edustavilla markkinoilla laskee tasolle, joka on vähemmän kuin 103 prosenttia perushinnasta, ja ilmeisesti myös pysyy tämän tason alapuolella.
            
         
               (2)
            
            
               Markkinahinnat ovat laskeneet edellä mainitun tason alapuolelle. Kausittaisen ja jaksottaisen kehityksen vuoksi tilanne saattaa jatkua samanlaisena.
            
         
               (3)
            
            
               On tarpeen toteuttaa interventiotoimenpiteitä. Nämä toimenpiteet voidaan rajoittaa yksityisen varastoinnin tuen myöntämiseen noudattaen säännöksiä, jotka vahvistetaan yksityisen varastoinnin tuen myöntämisen soveltamista koskevista yksityiskohtaisista säännöistä sianliha-alalla 27 päivänä marraskuuta 1990 annetussa komission asetuksessa (ETY) N:o 3444/90 (2).
            
         
               (4)
            
            
               Yksityisen varastoinnin tukien myöntämistä koskevista yleisistä säännöistä sianliha-alalla 29 päivänä lokakuuta 1975 annetun neuvoston asetuksen (ETY) 2763/75 (3) 3 artiklan mukaisesti komissio voi päättää varastointiajan lyhentämisestä tai pidentämisestä. Olisi vahvistettava kestoltaan määräaikaisen varastoinnin tuen määrien lisäksi myös korotusten ja vähennysten määrät, jos komissio tekee tällaisen päätöksen.
            
         
               (5)
            
            
               Sopimusten tekemisestä johtuvien hallinnollisten ja valvontatehtävien helpottamiseksi olisi aiheellista vahvistaa vähimmäismäärät.
            
         
               (6)
            
            
               Vakuus olisi vahvistettava tasolle, joka riittää varmistamaan, että varastoija täyttää sopimusvelvoitteensa.
            
         
               (7)
            
            
               Sianlihan hallintokomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   1.   Yksityisen varastoinnin tukihakemuksia voidaan jättää 29 päivästä lokakuuta 2007 alkaen asetuksen (ETY) N:o 3444/90 mukaisesti. Tukikelpoiset tuotteet ja niihin liittyvät määrät luetellaan liitteessä.
   2.   Jos komissio pidentää tai lyhentää varastointiaikaa, tuen määrää mukautetaan vastaavasti. Korotusten ja vähennysten määrät kuukautta ja päivää kohti vahvistetaan liitteessä olevassa 6 ja 7 sarakkeessa.
   2 artikla
   Sopimus- ja tuotekohtaiset vähimmäismäärät ovat seuraavat:
   
               a)
            
            
               10 tonnia luuttomiksi leikattujen tuotteiden osalta;
            
         
               b)
            
            
               15 tonnia muiden tuotteiden osalta.
            
         3 artikla
   Vakuus on 20 prosenttia liitteessä vahvistetuista tuen määristä.
   4 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä lokakuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 282, 1.11.1975, s. 1. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).
   
      (2)  EYVL L 333, 30.11.1990, s. 22. Asetus sellaisena kuin se on viimeksi muutettuna asetuksella (EY) N:o 1913/2006 (EUVL L 365, 21.12.2006, s. 52).
   
      (3)  EYVL L 282, 1.11.1975, s. 19.
   
      LIITE
      
                  (euroa/t)
               
            
                  CN-koodi
               
               
                  Tuotteet, joille tukea myönnetään
               
               
                  Tuen määrä varastointikuukausittain
               
               
                  Pidentäminen tai lyhentäminen
               
            
                  3 kk
               
               
                  4 kk
               
               
                  5 kk
               
               
                  per kk
               
               
                  per päivä
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
            
                  ex 0203
               
               
                  Kesyjen sikojen liha, tuore tai jäähdytetty
               
               
                   
               
               
                   
               
               
                   
               
               
                   
               
               
                   
               
            
                  ex 0203 11 10
               
               
                  Puoliruhot, ilman eturaajoja, saparoa, munuaisia, pallealihaa ja selkäydintä (1)
                  
               
               
                  278
               
               
                  315
               
               
                  352
               
               
                  37
               
               
                  1,24
               
            
                  ex 0203 12 11
               
               
                  Kinkut
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 12 19
               
               
                  Lavat
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 19 11
               
               
                  Etuosat
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 19 13
               
               
                  Selät etuselkineen tai niitä ilman, tai ainoastaan etuselät, selät kärkiosineen tai niitä ilman (2)
                      (3)
                  
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 19 15
               
               
                  Kylki ja vatsa kokonaisena tai suorakulmaisesti leikattuna
               
               
                  164
               
               
                  197
               
               
                  230
               
               
                  33
               
               
                  1,09
               
            
                  ex 0203 19 55
               
               
                  Kylki ja vatsa kokonaisena tai suorakulmaisesti leikattuna, ilman kamaraa ja kylkiluita
               
               
                  164
               
               
                  197
               
               
                  230
               
               
                  33
               
               
                  1,09
               
            
                  ex 0203 19 55
               
               
                  Kinkut, lavat, etuosat, selät etuselkineen tai niitä ilman, tai ainoastaan etuselät, selät kärkiosineen tai niitä ilman, luuttomat (2)
                      (3)
                  
               
               
                  337
               
               
                  379
               
               
                  421
               
               
                  42
               
               
                  1,41
               
            
                  ex 0203 19 55
               
               
                  Palat, jotka vastaavat keskipaloja (middles) kamaroineen ja nahanalaisine rasvoineen tai niitä ilman, luuttomat (4)
                  
               
               
                  255
               
               
                  290
               
               
                  325
               
               
                  35
               
               
                  1,17
               
            
         (1)  Tukea voidaan myöntää myös Wiltshire-paloittelumenetelmän mukaisesti käsitellyille puoliruhoille, eli ilman päätä, poskia, kurkkua, sorkkia, saparoa, kylkirasvaa, munuaisia, sisäfileetä, lapaluuta, rintalastaa, selkärankaa, lonkkaluuta ja palleaa oleville puoliruhoille.
      
         (2)  Selkäpalat ja etuselät voivat olla kamaroineen tai niitä ilman, kiinni olevan nahanalaisen rasvakerroksen paksuus ei saa kuitenkaan ylittää 25:ttä millimetriä.
      
         (3)  Sopimusmäärä voi käsittää minkä tahansa mainittujen tuotteiden yhdistelmän.
      
         (4)  Sama tarjontamuoto kuin CN-koodiin 0210 19 20 kuuluville tuotteille.